  Туспуктэм: vk.com (Министерство по физической культуре и спорту УР) Наталия Сильвестрова Удмуртилэн биатлонъя сборноезлэн нырысетӥ командаез Россилэн первенстволэн суро эстафетааз куинети инты басьтӥз. Со сярысь элькунысь физкультурая но спортъя министерстволэн пресс-службаез ивортӥз. Команда эстафетаез 2 час 32 минут но 30,2 секунд ӵоже ортчиз (+2:59)  Эстафетаез бызизы: Аделина Неклюдова, Алина Плицева, Егор Соломенников но Сергей Тёмкин. Нырысетӥ инты Ханты-Манси автоном округысь сборной басьтӥз (1:26:47.3), Новосибирсклэн нырысетӥ командаез кыкетӥ луиз (+2:43.9). Удмуртилэн кыкетӥ командаез куатеӥ инты басьтӥз. Ӵошатсконъёс 18-23 толсуре Уваын ортчо. 20-тӥ толсуре Сергей Тёмкин спринтын вормиз. 23-тӥ толсуре масс-стартын вожвылъяськозы. Тодэ вайытом, Удмуртиысь биатлонист Александр Корнев Россилэн кубокез понна вожвылъяськонлэн ньылетӥ люкетаз спринтын зарни медаль утӥз. Ватсалом, Россилэн кубокез понна вожвылъяськонлэн витетӥ люкетэз, озьы ик Россилэн чемпионатэз 2023-тӥ арын 10-17 толшоре Рыбинскын ортчоз.  Тегъёс: Спорт Биатлон Удмуртия  